《送林道生父母赴金陵应选》
明代·何吾驺

鸣榔江上波，江水朝宗广。王气眺金陵，真人起草莽。

五载冰雪姿，言附龙鳞上。皇极顿纲维，君子道自长。

白笔耀丹垣，湛露分仙掌。最哉素心人，企赓虞弦响。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。